ananddey/assamese-wiki-corpus huggingface dataset:
ছান ৰাজ্য

ছান ৰাজ্য (, ; , ) হৈছে ম্যানমাৰৰ এখন প্ৰশাসনিক বিভাগ। ছান ৰাজ্যৰ উত্তৰে চীন (ইউন্নান)ৰ সৈতে, পূৱে লাওছ (লুং নামথা আৰু বোকেও প্ৰদেশৰ সৈতে) আৰু দক্ষিণে থাইলেণ্ড (চিয়াং ৰাই, চিয়াং মাই আৰু মে হঙ চন প্ৰদেশৰ সৈতে) আৰু পশ্চিমে ম্যানমাৰৰ পাঁচটা প্ৰশাসনিক বিভাগৰ সৈতে সংযোগ আছে। ১৫৫,৮০০ কিমি2 বিস্তৃত, ম্যানমাৰৰ ১৪ খন প্ৰশাসনিক বিভাগৰ ভিতৰত মাটিকালি অনুসাৰে ছান ৰাজ্য আটাইতকৈ ডাঙৰ। মানসকলে টাই জনগোষ্ঠীৰ বাবে ব্যৱহাৰ কৰা নাম "ছান জনগোষ্ঠী"ৰ পৰা ৰাজ্যৰ নামটোৰ উৎপত্তি হৈছে। ছান জনগোষ্ঠী হৈছে এই অঞ্চলৰ বহু সংখ্যক নৃগোষ্ঠীৰ ভিতৰত প্ৰধান। ছানলেণ্ড মূলত গ্ৰাম্য অঞ্চল, ইয়াত তিনি দুখন বৃহৎ চহৰ আছে: লাচিঅ, কেঙতুং আৰু ৰাজধানী টংগী।ছান ৰাজ্যত বহু নৃগোষ্ঠী বাস কৰে।

নাম আৰু ব্যুৎপত্তি

মু'ঙ টাই (ছান: ) হৈছে এই অঞ্চলৰ স্থানীয় নাম। ই ম্যানমাৰৰ ছান ৰাজ্যৰ উপৰিও ম্যানমাৰৰ বাহিৰত থকা টাই জনগোষ্ঠীয় গোটৰ অধিবাসী অঞ্চলসমূহৰ ক্ষেত্ৰত ব্যৱহৃত এটা শব্দ। মু'ঙ (မိူင်း)ৰ অৰ্থ হৈছে দেশ বা ৰাজ্য, যিটো টাই ভাষাসমূহত অন্যান্য দেশৰ নামৰ আগত ব্যৱহৃত হয়, উদাহৰণস্বৰূপে, মু'ঙ মান (ম্যানমাৰ)।

ছান পী মান ভাষাৰ চিয়াম নামৰ পৰা উদ্ভৱ হোৱা এই শব্দটো, থাইলেণ্ডৰ পুৰণি নাম। পী মানে হৈছে মান ভাষাত দেশ। সেইদৰে ছান পীৰ অৰ্থ হৈছে ছান ৰাজ্য বা ছানলেণ্ড। আনুষ্ঠানিকভাৱে, ইংৰাজীত এই অঞ্চলক ছান ষ্টেট আৰু মান ভাষাত ছান পীনে বুলি কোৱা হয়, কিন্তু কথোপকথনত নে শব্দটো সাধাৰণতে বাদ পৰে।

পৰিবহণ

বিমানবন্দৰসমূহ

হেহো বিমানবন্দৰ

লাচিঅ' বিমানবন্দৰ

টাচিলেক বিমানবন্দৰ

কেংটুং বিমানবন্দৰ

ম'মেইক বিমানবন্দৰ

মুং টন বিমানবন্দৰ

মুং সত বিমানবন্দৰ

নানছাং বিমানবন্দৰ

নামটু বিমানবন্দৰ

পথসমূহ

ৰাষ্ট্ৰীয় ঘাইপথ ৪

উৎস
সংগীত শিক্ষাত মহিলা

ঊনবিংশ আৰু বিংশ শতিকাৰ আৰম্ভণি

সংগীতবিদ মেগান লেমে সংগীত শিক্ষাত নাৰীক প্ৰান্তীয়কৰণ আৰু পশ্চিমীয়া সমাজৰ মাজৰ সম্পৰ্কক অধিক ব্যাপকভাৱে লক্ষ্য কৰি লিখিছে, "যদিও ১৯ শতিকাত নাৰীৰ কাৰ্যকলাপ ঘৰুৱা আৰু ঘৰুৱা কামৰ মাজতে আবদ্ধ হৈ আছিল, সংগীত আৰু সংগীত শিক্ষাৰ ক্ষেত্ৰত মহিলাৰ অৱদান 'ঘৰ, সৰু ল'ৰা-ছোৱালী আৰু মহিলাৰ সংগঠন আৰু প্ৰতিষ্ঠান'ৰ মাজতে সীমাবদ্ধ আছিল।"
১৯ শতিকাত সংগীত শিক্ষাত মহিলাৰ ভূমিকাত সীমাবদ্ধতা আৰোপ কৰা হৈছিল যদিও মহিলাসকলক কিণ্ডাৰগাৰ্টেন শিক্ষক হিচাপে গ্ৰহণ কৰা হৈছিল, কিয়নো ইয়াক "ব্যক্তিগত ক্ষেত্ৰ" বুলি গণ্য কৰা হৈছিল। মহিলাসকলে ব্যক্তিগতভাৱে, ছোৱালীৰ বিদ্যালয় আৰু দেওবাৰৰ বিদ্যালয়তো সংগীত শিকাইছিল আৰু স্কুলৰ সংগীত কাৰ্যসূচীত সংগীতজ্ঞসকলক প্ৰশিক্ষণ দিছিল। ২০ শতিকাৰ প্ৰান্তিকলৈ মহিলাসকলক প্ৰাথমিক বিদ্যালয়ত সংগীতৰ তত্ত্বাৱধায়ক, সাধাৰণ বিদ্যালয়ত শিক্ষক আৰু বিশ্ববিদ্যালয়ত সংগীতৰ অধ্যাপক হিচাপে নিযুক্তি দিয়া হৈছিল। সংগীত শিক্ষাৰ সৈতে জড়িত পেছাদাৰী সংস্থাসমূহতো মহিলাসকল অধিক সক্ৰিয় হৈ পৰিছিল আৰু সন্মিলনত গৱেষণা পত্ৰ উপস্থাপন কৰিবলৈ আৰম্ভ কৰিছিল।

ছ’চিয়েল মিডিয়াৰ প্ৰভাৱ

ফেচবুক, ইনষ্টাগ্ৰাম, টুইটাৰ, ইউটিউবৰ দৰে ছ’চিয়েল মিডিয়া প্লেটফৰ্মে সংগীত শিক্ষাৰ মহিলাসকলক নিজৰ প্ৰতিভা প্ৰদৰ্শন কৰা আৰু দীৰ্ঘদিন ধৰি কৰি অহা কামৰ প্ৰচাৰ কৰাটো সম্ভৱ কৰি তুলিছে। এই মঞ্চসমূহে সংগীত আৰু সংগীত শিক্ষাৰ সৈতে জড়িত হ’বলৈ আকাংক্ষিত মহিলা আৰু ছোৱালীসকলৰ বাবে প্ৰেৰণা হিচাপে কাম কৰিব পাৰে। মেগান লেমৰ মতে, “...ছ’চিয়েল মিডিয়াৰ উত্থান আৰু ইণ্টাৰনেটৰ জৰিয়তে আন্তঃসংযোগৰ লগে লগে মহিলা আৰু পুৰুষ সংগীতজ্ঞসকলে একেদৰেই দৰ্শকৰ কাষ চাপিব পাৰে যেনেকৈ আগতে কেতিয়াও হোৱা নাছিল আৰু ছাত্ৰ-ছাত্ৰীসকলে এইদৰে সমগ্ৰ বিশ্বৰ প্ৰতিভাৰ সাক্ষী হ’বলৈ সক্ষম হৈছে।”
ছ’চিয়েল মিডিয়াৰ এটা গুৰুত্বপূৰ্ণ দিশ হ’ল পোষ্টাৰৰদ্বাৰা প্ৰদৰ্শিত হোৱা বস্তুৰ ওপৰত নিয়ন্ত্ৰণ থাকে। মহিলা সংগীতজ্ঞ আৰু শিক্ষাবিদসকলে এতিয়া দ্বাৰৰক্ষিকৰ ওপৰত নিৰ্ভৰ নকৰাকৈয়ে নিজকে প্ৰচাৰ কৰিব পাৰিব। উদাহৰণস্বৰূপে, দ্য ইনষ্ট্ৰুমেণ্টেলিষ্টত হিদাৰ মেকউইলিয়ামছে বিচাৰি উলিয়াইছে যে "আলোচনীখনত মহিলাৰ প্ৰতিনিধিত্ব বৰ্তমান বেণ্ড ক্ষেত্ৰত কাম কৰা মহিলাৰ সংখ্যাতকৈ বহু কম" আৰু "গুণগত তথ্যই প্ৰকাশ কৰিছে যে মহিলাসকলক প্ৰায়ে অপমানজনক আৰু কু-সংস্কাৰপূৰ্ণভাৱে চিত্ৰিত কৰা হৈছিল।" ছ'চিয়েল মিডিয়াই আত্মপ্ৰতিনিধিত্বৰ বাবে এই সমস্যাসমূহৰ কিছুমান উপশম কৰিব পাৰে।

সংগীত শিক্ষাত মহিলাৰ বিৰুদ্ধে বৈষম্য

সংগীত শিক্ষাত মহিলাৰ বিৰুদ্ধে বৈষম্য সমান দৰমহাৰ যুঁজৰ বহু ওপৰলৈকে গৈছে। চেৰিল জেকচনৰ মতে, "মহিলাসকলে বিভাগীয় ভোট, পদোন্নতি আৰু কাৰ্যকালৰ বাবে আবেদন, বিভাগীয় নীতি নিৰ্ধাৰণ কৰা সমিতিসমূহত সেৱা আগবঢ়োৱা, আৰু উচ্চ পৰ্যায়ৰ পাঠ্যক্ৰম শিকোৱাৰ দৰে বিশেষাধিকাৰৰ সীমিত সুবিধাৰ জৰিয়তে বৈষম্যৰ সন্মুখীন হয়, যাৰ বাবে তেওঁলোকৰ শৈক্ষিক প্ৰশিক্ষণে তেওঁলোকক প্ৰস্তুত কৰিছিল।"
কম আয়ৰ অঞ্চলতো মহিলা শিক্ষক হোৱাৰ সম্ভাৱনা বেছি। এলিছা জ'নৰ মতে, "উচ্চ আয়ৰ অঞ্চলৰ বৃহৎ, ৰাজহুৱা হাইস্কুলত বেণ্ড পৰিচালকৰ অধিকাংশই পুৰুষ। আচলতে ৮৪.৬২%... ইয়াৰ বিপৰীতে কম আয়ৰ অঞ্চলৰ সৰু, ব্যক্তিগত প্ৰাথমিক বিদ্যালয়ত আমাৰ বিশ্বব্ৰহ্মাণ্ডৰ সাধাৰণ শ্ৰেণীকোঠাৰ সংগীত শিক্ষকৰ ৮৩.৬৬% মহিলা!"

উল্লেখযোগ্য ব্যক্তি

তথ্যৰ উৎস

শ্ৰেণী:নাৰী শিক্ষা
শ্ৰেণী:সংগীত
আনে' ফ্ৰাংক

আনে’ ফ্ৰাংক (; ১২ জুন ১৯২৯ – ফেব্ৰুৱাৰী বা মাৰ্চ ১৯৪৫) আছিল ইহুদী জাতিৰ ঐতিহ্য বহনকাৰী এগৰাকী জাৰ্মান-ওলন্দাজ দিনপঞ্জী লেখিকা। ইহুদী নিধনযজ্ঞৰ বলি হোৱা লোকসকলৰ ভিতৰত সবাতোকৈ চৰ্চিত নামবোৰৰ অন্যতম হৈছে আনে' ফ্ৰাংক। ১৯৪৭ চনত প্ৰকাশ পোৱা 'দ্য ডায়েৰী অৱ এ য়ং গাৰ্ল' (প্ৰথমে ওলন্দাজ ভাষাত 'Het Achterhuis' নামেৰে কিতাপখন প্ৰকাশ পাইছিল, যাৰ ইংৰাজী ভাষাত অৰ্থ The Secret Annex) গ্ৰন্থৰ বাবে তেওঁ মৰণোত্তৰভাৱে বিশ্বজোৰা খ্যাতি লাভ কৰে। দ্বিতীয় বিশ্বযুদ্ধত জাৰ্মানীয়ে নেডাৰলেণ্ডছ দখল কৰাৰ পাছত ১৯৪২ চনৰ পৰা ১৯৪৪ চনলৈ গোপনে কটোৱা কালছোৱাৰ বিষয়ে তেওঁ এই দিনলিপিত বৰ্ণনা কৰিছিল।

উদ্ধৃতিসমূহ

যি সুখী, তেওঁ আনকো সুখী কৰিব পাৰে৷
মোৰ নিচিনা মানুহৰ বাবে দিনপঞ্জীত লিখিবলৈ লোৱাটো বৰ আচহুৱা অভ্যাস। মই যে পূৰ্বে কাহানিও লিখি পোৱা নাই, সেয়াই নহয়; এইটো কথাও মোৰ মনলৈ আহিছে যে মই নিজে, বা আন কোনেও তেৰ বছৰীয়া স্কুলীয়া ছোৱালী এজনীৰ চিন্তাধাৰাক পাছলৈ গুৰুত্ব নিদিব।
মৃত্যুৰ পাছতো মই জীয়াই থাকিব বিচাৰোঁ! আৰু সেইবাবেই এই উপহাৰটো দিয়া বাবে মই ঈশ্বৰৰ ওচৰত অতি কৃতজ্ঞ, যাক মই নিজৰ বিকাশৰ বাবে আৰু মোৰ ভিতৰত থকা সকলোখিনি প্ৰকাশ কৰিবলৈ ব্যৱহাৰ কৰিব পাৰোঁ! (৫ ফেব্ৰুৱাৰী, ১৯৪৪)
এয়া এক কঠিন সময়: আমাৰ মাজত আদৰ্শ, স্বপ্ন আৰু প্ৰত্যাশা জাগি উঠে; কিন্তু সকলোবোৰ নিৰ্দয় বাস্তৱৰ ওচৰত চূৰমাৰ হৈ পৰে। আচৰিত কথা যে মই এতিয়াও মোৰ সকলো নীতি-আদৰ্শ পৰিত্যাগ কৰা নাই, সেইবোৰ এতিয়া বৰ উদ্ভট আৰু অবাস্তৱিক যেন লাগে। তথাপি মই সেইবোৰ খামুচি ধৰি আছোঁ, কাৰণ ইমানখিনিৰ পাছতো মই এতিয়াও বিশ্বাস কৰোঁ যে মানুহ অন্তৰৰ পৰা প্ৰকৃততে সৎ। মোৰ জীৱনটোক ভীষণ বিশৃংখলা, যাতনা আৰু মৃত্যুৰ ভেটিত গঢ় দিয়াটো মোৰ বাবে সম্পূৰ্ণ অসম্ভৱ কথা। এনে লাগে যেন পৃথিৱীখন ধীৰে ধীৰে মোৰ বাবে অচিন হৈ পৰিছে, মই ওচৰ চাপি অহা বজ্ৰৰ শব্দ শুনা পাওঁ, যিয়ে এদিন আমাকো ধ্বংস কৰিব। মই লক্ষ লক্ষ মানুহৰ যাতনা অনুভৱ কৰোঁ। কিন্তু তাৰপিছতো, যেতিয়া মই আকাশৰ পিনে মূৰ তুলি চাওঁ, মোৰ অনুভৱ হয় যে পৰিস্থিতি এদিন উন্নত হ'ব, ক্ৰূৰতাৰ অন্ত পৰিব, পুনৰায় শান্তি ঘূৰি আহিব। সেই দিন অহালৈকে মই মোৰ আদৰ্শক ধৰি ৰাখিব লাগিব। হয়তো এদিন সেই দিন ঘূৰি অহা মই দেখিবলৈ পাম! (১৫ জুলাই, ১৯৪৪)
মই এটা কথা শিকিছোঁ: আপুনি কাজিয়া লগাৰ পাছতহে মানুহ এজনক জানিব পাৰে। কেৱল তাৰপিছতহে আপুনি তেওঁলোকৰ প্ৰকৃত চৰিত্ৰ বিচাৰ কৰিব পাৰে!
মানুহে তোমাক মুখ বন্ধ কৰি থাকিবলৈ ক'ব পাৰে, কিন্তু তাৰ দ্বাৰা তোমাৰ নিজস্ব মতামতটো নোহোৱা হৈ নাযায়। আনকি মানুহজন অতি কম বয়সীয়া হ'লেও, তেওঁলোকক তেওঁলোকৰ চিন্তাধাৰা প্ৰকাশ কৰাত বাধা দিয়া অনুচিত। (২ মাৰ্চ, ১৯৪৪)
এলাহ আকৰ্ষণীয় যেন লাগিব পাৰে, কিন্তু একমাত্ৰ কামেহে  তোমাক প্ৰকৃত সন্তুষ্টি দিয়ে। (৬ জুলাই, ১৯৪৪)
পিতৃ-মাতৃয়ে কেৱল ভাল পৰামৰ্শ দিব পাৰে বা সঠিক পথ দেখুৱাব পাৰে, কিন্তু এজন ব্যক্তিৰ চৰিত্ৰৰ চূড়ান্ত ৰূপ নিৰ্ভৰ কৰে তেওঁৰ নিজৰ ওপৰত। (১৫ জুলাই, ১৯৪৪)
মই নিজকে নিয়োজিত কৰি ৰাখিবলৈ স্বামী আৰু সন্তানৰ বাহিৰেও আন কিবাৰ প্ৰয়োজন! বেছিভাগ মানুহৰ নিচিনাকৈ মই বৃথা জীৱন এটা কটাব নিবিচাৰোঁ। মই কামত আহিব বিচাৰোঁ বা সকলো মানুহৰ, আনকি যিসকলক মই কেতিয়াও লগ পোৱা নাই, তেওঁলোকৰ মাজলৈও সুখ কঢ়িয়াই আনিব বিচাৰোঁ। (৫ ফেব্ৰুৱাৰী, ১৯৪৪)
আমি সকলোৱে জানো যে উপদেশতকৈ এটা ভাল নিদৰ্শন বেছি ফলদায়ক। গতিকে এটা ভাল নিদৰ্শন দিয়া। তেতিয়া আনেও তাক অনুসৰণ কৰিবলৈ বেছি পলম নকৰিব। (২৬ মাৰ্চ ১৯৪৪)

উৎস

শ্ৰেণী:মৃত ব্যক্তি
বেহৰুপিয়া শিল্পী

]]ৰ ৰূপত
বেহৰুপিয়া বা বাহৰুপিয়া ভাৰত, নেপাল আৰু বাংলাদেশৰ পৰম্পৰাগত পৰিৱেশন কলাৰ এজন মনোৰঞ্জনকাৰী শিল্পী। এসময়ৰ জনপ্ৰিয় আৰু ব্যাপকভাবে প্ৰচলিত এই শিল্পকৰ্মটো এতিয়া হ্ৰাস পাইছে আৰু বেছিভাগ অনুশীলনকাৰীয়ে দৰিদ্ৰতাত জীৱন কটাবলগীয়া হৈছে। এসময়ত বেহৰুপিয়াসকলে বিয়া বা অন্যান্য উৎসৱত পুলিচ, পুৰোহিত বা আন ব্যক্তিত্বৰ সাজ-পোছাক পিন্ধি নাটকীয়ভাৱে প্ৰৱেশ কৰি হুলস্থূলৰ সৃষ্টি কৰাটো সাধাৰণ কথা আছিল।

ব্যুৎপত্তি আৰু বিকল্প নাম

সংস্কৃত ভাষাৰ বহু আৰু ৰূপ শব্দৰপৰা বেহৰুপিয়া শব্দটো উদ্ভৱ হৈছে। বেহৰুপিয়াৰ বাবেও বেছিভাগেই অচল শব্দ naqqal (nक़़्क़ाल বা نقّال, অৰ্থাৎ অনুকৰণ বা নকল কৰা) কমেইহে ব্যৱহাৰ কৰা হয়। কেতিয়াবা বেহৰুপিয়াক কেৱল মাস্কাৰ বুলিও কোৱা হয় (मसख़रा বা مسخره, হিন্দুস্তানী ভাষাত আৰবী ঋণৰ শব্দ, আৰু জ্যেষ্ঠাৰ বা বুফুনৰ বাবে অধিক সাধাৰণ শব্দ) বা ভাণ্ড, যি ভাৰতীয় উপমহাদেশৰ পৰম্পৰাগত অভিনেতা, নৃত্যশিল্পী, গল্পকাৰ আৰু মনোৰঞ্জক।

তথ্যসূত্ৰ

শ্ৰেণী:লোক-সংস্কৃতি
অসহযোগ আন্দোলন

অসহযোগ আন্দোলন হৈছে ১৯২০ চনৰ ৫ ছেপ্টেম্বৰত মহাত্মা গান্ধীয়ে স্বায়ত্বশাসন আৰু সম্পূৰ্ণ স্বাধীনতাৰ লক্ষ্যৰে আৰম্ভ কৰা এক আন্দোলন। ২১ মাৰ্চ ১৯১৯ চনৰ ৰাৱলাট আইন, আৰু ১৩ এপ্ৰিল ১৯১৯ৰ জালিয়ানৱালা বাগ গণহত্যাৰ পিছত ভাৰতীয় জাতীয় কংগ্ৰেছে (INC) বৃট্ৰিছ চৰকাৰৰ পূণৰ গঠনৰ বাবে থকা সমৰ্থন প্ৰত্যাহাৰ কৰাৰ পৰিপেক্ষিততে এই আন্দোলনৰ সূচনা হৈছিল।

১৯১৯ চনৰ মাৰ্চৰ ৰাৱলাট আইনখন, যিয়ে দেশদ্ৰোহীতাৰ বিচাৰত পদকীয়াসকলৰ অধিকাৰ খৰ্ব কৰিছিল, এই আইনখনে গান্ধীৰ মনত সত্যাগ্ৰহৰ (সত্য) ধাৰণাৰ প্ৰতি অনুপ্ৰেৰিত কৰিছিল। এই ধাৰণাটো জৱাহৰলাল নেহৰুৱে পৰবৰ্তী সময়ত কৰ্মক্ষেত্ৰত প্ৰয়োগ কৰিছিল, যাৰ বাবে এই হত্যাকাণ্ডই "স্বাধীনতাৰৰ বাদে একো গ্ৰহণযোগ্য নহয়"ৰ ধাৰণা দৃঢ় কৰি তুলিছিল। খাদী যঁতৰ ঘূৰাই, কেৱল ভাৰতত নিৰ্মিত সামগ্ৰী ক্ৰয় কৰি আৰু ইংৰাজৰ কাপোৰ বৰ্জন কৰি "আত্মনিৰ্ভৰশীলতা" প্ৰচাৰ কৰাৰ উপৰি, তুৰ্কীত খিলাফৎ পুনৰুদ্ধাৰ আৰু অস্পৃশ্যতাৰ সমাপ্তিৰ পক্ষেও গান্ধীৰ অসহযোগ আন্দোলনে মাত মাতিছিল। ফলস্বৰূপে ৰাজহুৱাভাৱে সভা আৰু অনশন (হৰতাল) অনুষ্ঠিত হৈছিল যাৰ ফলত ১৯২১ চনৰ ৬ ডিচেম্বৰত জৱাহৰলাল নেহৰু আৰু তেওঁৰ পিতৃ মতিলাল নেহৰু দুয়োকে প্ৰথম আটক কৰা হৈছিল।

ই ব্ৰিটিছ শাসনৰ পৰা ভাৰতৰ স্বাধীনতাৰ বাবে কৰা এক আন্দোলন আছিল আৰু নেহৰুৱে তেওঁৰ আত্মজীৱনীত বৰ্ণনা কৰাৰ দৰে, ১৯২২ চনৰ ফেব্ৰুৱাৰীত চৌৰী চোৰা ঘটনাৰ পিছত "হঠাৎ" সমাপ্ত হৈছিল। ইয়াৰ পৰৱৰ্তী স্বাধীনতা আন্দোলনসমূহ আছিল আইন অমান্য আন্দোলন আৰু ভাৰত ত্যাগ আন্দোলন।

হিংসাৰ অবিহনে বা অহিংস নীতিৰে, আন্দোলনকাৰীসকলে ব্ৰিটিছ সামগ্ৰী কিনিবলৈ অস্বীকাৰ কৰিচিল, স্থানীয় হস্তশিল্পৰ ব্যৱহাৰ কৰিছিল আৰু সুৰাৰ দোকানসমূহ বন্ধ কৰি দিছিল। অহিংস নীতি আৰু অহিংসাৰ ধাৰণা, আৰু গান্ধীৰ ভাৰতীয় স্বাধীনতাৰ বাবে সহস্ৰাধিক সাধাৰণ নাগৰিকক সমাৱেশ কৰাৰ সামৰ্থ্যৰ বাবে, প্ৰথমে ১৯২০ চনৰ গ্ৰীষ্মকালত এই আন্দোলন এক বৃহৎ পৰিসৰত দেখা পোৱা গৈছিল। এই আন্দোলন হিংসাত্মক হৈ পৰিব পাৰে বুলি গান্ধীয়ে ভয় কৰিছিল ।

তথ্য সংগ্ৰহ

শ্ৰেণী:ভাৰতৰ স্বাধীনতা আন্দোলন
শ্ৰী মুথুমৰিয়াম্মান মন্দিৰ, মাটালে

মুথুমাৰিয়াম্মান মন্দিৰ (তামিল ভাষাত முத்து மாரயமம் கோவில்) বা আৰুলমিগু শ্ৰী মুথুমাৰী আম্মান কোভিল শ্ৰীলংকাৰ মাটালেৰ এটা হিন্দু মন্দিৰ।

"মুথু" উপসৰ্গৰ আক্ষৰিক অৰ্থ হৈছে মুকুতা। "মাৰী" মানে বৰষুণ আৰু "আম্মান" মানে তামিল ভাষাত মাতৃ। এই মন্দিৰটো বৰষুণ আৰু উৰ্বৰতাৰ দেৱী মাৰিয়াম্মানক উৎসৰ্গিত কৰা হৈছে। এই মন্দিৰত ৰথ উৎসৱ সাধাৰণতে পূৰ্ণিমা পয়া দিৱসত মাগামৰ লগত সংগতি ৰাখি অনুষ্ঠিত হয়।

ইতিহাস

এই মাটি প্ৰথমে ধাননি পথাৰ আছিল আৰু ১৮৫২ চনত মালিকে উপহাৰ দিছিল।

বৰ্তমানৰ মন্দিৰটো ১৮৭৪ চনত নাট্টুকোট্টাই চেটিয়াৰৰদ্বাৰা পুঁজিৰে নিৰ্মাণ কৰা হৈছিল। এই মন্দিৰটো হিন্দু আৰু বৌদ্ধ উভয়েই ব্যৱহাৰ কৰে। মূলতঃ গছৰ তলত থকা সৰু মূৰ্তি, হিন্দুসকলে পূজা কৰা এই মন্দিৰটো মাটালেবাসীয়ে বিকশিত কৰিছিল। Matale. ১৯৬০ চনত এই মন্দিৰৰ প্ৰথম কুম্ভভিষেকম সংঘটিত হয়।

১৯৮৩ চনৰ জুলাই মাহত তামিল বিৰোধী সংঘৰ্ষৰ সময়ত এই মন্দিৰৰ ব্যাপক ক্ষতি হৈছিল যদিও পিছত পুনৰ নিৰ্মাণ কৰা হয়। মন্দিৰৰ অন্যতম আকৰ্ষণীয় বৈশিষ্ট্য হৈছে ইয়াৰ ৩২.৯ মিটাৰ (১০৮ ফুট) উচ্চতাৰ গোপুৰম ('ৰাজা কোবুৰুম'), মন্দিৰৰ মূল উত্তৰ দুৱাৰ ('ভাদক্কু ৱাইল')ৰ ওপৰত থকা এটা বৃহৎ অলংকাৰিক টাৱাৰ।

মন্দিৰটোত পাঁচটা অলংকৃত ৰথ আছে, যিবোৰ 'থেৰ' বা 'ভেত্তাই থিৰুভিজা', ৰথ অনুষ্ঠানৰ দিনটোত চহৰখনৰ চাৰিওফালে হিন্দু দেৱতাৰ মূৰ্তি কঢ়িয়াই নিবলৈ ব্যৱহাৰ কৰা হয়, যিটো 'মেদিন প'য়া' (মাৰ্চ মাহৰ পয়া দিৱস)ৰ আগদিনা অনুষ্ঠিত হয়।[10] গণেশ, শিৱ, মহাদেৱী, মুৰুগন আৰু চণ্ডেশ্বৰ নয়নাৰ হৈছে হিন্দু দেৱতাৰ পাঁচটা বিশিষ্ট প্ৰতিমূৰ্তি যিবোৰ ভক্তসকলে ৰথ উৎসৱত কঢ়িয়াই লৈ ফুৰে।

তথ্যৰ উৎস

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:শ্ৰীলংকা
আগিয়া মহাবিদ্যালয়

আগিয়া মহাবিদ্যালয় নামনি অসমৰ গোৱালপাৰা জিলাৰ অন্তৰ্গত আগিয়া আৰু সোলমাৰীৰ মাজত অৱস্থিত কলা শাখাৰ এখন উচ্চশিক্ষাৰ প্ৰতিষ্ঠান। এই মহাবিদ্যালয়খন ১৯৯৬ চনৰ ২২ আগষ্ট তাৰিখে প্ৰতিষ্ঠা কৰা হৈছে। আৰু ইয়াক ২০২১ চনত প্ৰাদেশিকীকৰণ কৰা হৈছে। মহাবিদ্যালয়খনৰ মূলমন্ত্ৰ হৈছে- “তমসো মা জ্যোতিৰ্গময়”।

ইতিহাস

প্ৰয়াত শ্ৰী মহেশ চন্দ্ৰ নাথৰ সভাপতিত্বত, সম্পাদক প্ৰয়াত শ্বহীদ ৰায় আৰু প্ৰয়াত ড° মনোজ কুমাৰ চক্ৰৱৰ্তীৰ অধ্যক্ষপদেৰে বৃহত্তৰ আগিয়াৰ স্থানীয় লোকসকলৰ প্ৰচেষ্টাত ১৯৯৬ চনৰ ২২ আগষ্ট তাৰিখে আগিয়া মহাবিদ্যালয়খন প্ৰতিষ্ঠা হয়। এই কলা শাখাৰ উচ্চশিক্ষাৰ প্ৰতিষ্ঠানখনত প্ৰথমে ৫জন প্ৰবক্তা আৰু ২৯জন শিক্ষাৰ্থী আছিল।

২০১৩-১৪ শিক্ষাবৰ্ষত মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত কৰা হৈছে আৰু ২০২১ চনত প্ৰাদেশিকীকৰণ কৰা হৈছে।

বিভাগসমূহ

অৰ্থনীতি
অসমীয়া
ইতিহাস
ইংৰাজী
ৰাজনীতি বিজ্ঞান
শিক্ষা

তথ্যসূত্ৰ

বাহ্যিক সংযোগ

Prospectus 2022-23

শ্ৰেণী:অসমৰ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ইতিহাস (চলচ্চিত্ৰ)

ইতিহাস হৈছে ১৯৯৬ চনত মুক্তিপ্ৰাপ্ত ড॰ ভবেন্দ্ৰ নাথ শইকীয়া পৰিচালিত অন্তিমখন অসমীয়া চলচ্চিত্ৰ। ৰূপকমল প্ৰডাকচনৰ বেনাৰত ছবিখন প্ৰযোজনা কৰিছিল লীনা বৰাই। ইতিহাসে ৰাষ্ট্ৰীয় চলচ্চিত্ৰ মহোৎসৱত আঞ্চলিক ছবি শিতানত অসমীয়া ভাষাৰ শ্ৰেষ্ঠ ছবিৰ ৰজত কমল লাভ কৰিছিল।

ছবিখনৰ কাহিনীভাগ

এই কাহিনী চহৰৰ উপকণ্ঠ অঞ্চলত বাস কৰা এটা দুখীয়া পৰিয়ালৰ কাহিনী। পৰিয়ালৰ মুৰব্বী সৰলা এগৰাকী বিধৱা মহিলা। তেওঁৰ দুজনী জীয়েক আৰু দুজন পুতেক। প্ৰকৃতিৰ ফ্লেটৰ ব্যৱসায়ী তেওঁলোকক প্ৰলোভন দিয়ে যে তেওঁলোকে বাস কৰা মাটিটুকুৰা যদি ব্যৱসায়ীজনক হস্তান্তৰ কৰে, তে্ন্তে তাত ফ্লেট নিৰ্মাণ কৰিব আৰু সৰলাহঁতে জুপুৰীৰ সলনি আধুনিক ফ্লেটত বাস কৰিব পাৰিব। সৰলাৰ পুতেক নেপাল আৰু ভোলা প্ৰলোভনৰ জালত বন্দী হয়। লোভৰ বশৱৰ্তী হৈ মাটিটুকুৰা তেওঁলোকে ব্যৱসায়ীজনক হস্তান্তৰ কৰি দিয়ে; কিন্তু ব্যৱসায়ীজনৰ উদ্যেশ্য আছিল বেলেগ।

অভিনয়ত

নিকুমণি বৰুৱা (লখিমী)
তপন দাস (মধু)
বিজু ফুকন
মৃদুলা বৰুৱা

কলা-কুশলী

(তথ্যছ'কত নথকা)
শব্দযন্ত্ৰী- অনুপ বন্দোপধ্যায় জ্যোতি চট্টোপধ্যায় এইচ পি ভট্টাচাৰ্য
কলা- নুৰুদ্দিন আহমেদ
সাজ-সজ্জা- প্ৰীতি শইকীয়া

বঁটা আৰু স্বীকৃতি

ইতিহাস আছিল "চহৰীকৰণে জীৱনলৈ কঢ়িয়াই অনা জটিলতাৰ এক কুশলী চিত্ৰণ। " -যাৰবাবে ই ১৯৯৬ চনত অনুষ্ঠিত হোৱা ৪৩তম ৰাষ্ট্ৰীয় চলচ্চিত্ৰ মহোৎসৱত লাভ কৰিছিল শ্ৰেষ্ঠ অসমীয়া ছবিৰ ৰজত কমল বঁটা। বঁটা স্বৰূপে প্ৰযোজক লীনা বৰা আৰু পৰিচালক ভবেন্দ্ৰ নাথ শইকীয়া উভয়লৈ নগত বিশহাজাৰ টকাকৈ আগবঢ়োৱা হৈছিল।

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৯০ দশকৰ অসমীয়া চলচ্চিত্ৰ
জীৱবৈজ্ঞানিক বৰ্গীকৰণ

জীৱবৈজ্ঞানিক বৰ্গীকৰণ এক প্ৰকাৰৰ বৈজ্ঞানিক শ্ৰেণীবিন্যাস (scientific classification) পদ্ধতি যাৰ মাধ্যমত মহাবিশ্বৰ সকলো জীৱকে বিভিন্ন গোষ্ঠী বা শ্ৰেণীত সজোৱা হয়। কেৰলাছ লিনিয়াছক আধুনিক জীৱবৈজ্ঞানিক শ্ৰেণীবিন্যাসৰ জনক বুলি কোৱা হয়। তেৱেই পোনপ্ৰথমে বৈজ্ঞানিক ভাৱে জীৱৰ শ্ৰেণীবিভাগ কৰিছিল। চাৰ্লছ ডাৰউইনৰ সাধাৰণ পূৰ্বপুৰুষ (Principle of common descent)ৰ তত্ত্বৰ স’তে খাপ খোৱাকৈ লিনিয়াছৰ এই শ্ৰেণীবিভাজন পদ্ধতিক পৰৱৰ্তী কালত বিভিন্নভাবে সংশোধন কৰা হৈছে। বৰ্তমানৰ শ্ৰেণীবিভাজনত ডি.এন.এ. চিকুৱেন্স (DNA sequences) ব্যৱহাৰে এই পদ্ধতিৰ শুদ্ধতা অধিক বৃদ্ধি কৰিছে।

জীৱবৈজ্ঞানিক বৰ্গীকৰণৰ ধাৰাক্ৰম

অধিজগৎ, ডোমেইন বা সম্ৰাজ্য
জগৎ/ৰাজ্য
উপৰাজ্য
শাখা
ইনফ্ৰাৰাজ্য
মহাপৰ্ব (উদ্ভিদবিজ্ঞানত মহাবিভাগ)
পৰ্ব (উদ্ভিদবিজ্ঞানত বিভাগ)
উপপৰ্ব (উপবিভাগ)
ইনফ্ৰাপৰ্ব (ইনফ্ৰাবিভাগ)
অনুপৰ্ব
মহাকোহৰ্ট (উদ্ভিদবিজ্ঞান)
কোহৰ্ট (উদ্ভিদবিজ্ঞান)
উপকোহৰ্ট (উদ্ভিদবিজ্ঞান)
ইনফ্ৰাকোহৰ্ট (উদ্ভিদবিজ্ঞান)
মহাশ্ৰেণী
শ্ৰেণী
উপশ্ৰেণী
ইনফ্ৰাশ্ৰেণী
পাৰ্ভশ্ৰেণী
মহাবিভাগ (প্ৰাণীবিজ্ঞান)
বিভাগ (প্ৰাণীবিজ্ঞান)
উপবিভাগ (প্ৰাণীবিজ্ঞান)
ইনফ্ৰাবিভাগ (প্ৰাণীবিজ্ঞান)
মহালিজন (প্ৰাণীবিজ্ঞান)
লিজন (প্ৰাণীবিজ্ঞান)
উপলিজন (প্ৰাণীবিজ্ঞান)
ইনফ্ৰালিজন (প্ৰাণীবিজ্ঞান)
মহাকোহৰ্ট (প্ৰাণীবিজ্ঞান)
কোহৰ্ট (প্ৰাণীবিজ্ঞান)
উপকোহৰ্ট (প্ৰাণীবিজ্ঞান)
ইনফ্ৰাকোহৰ্ট (প্ৰাণীবিজ্ঞান)
গিগাবৰ্গ (প্ৰাণীবিজ্ঞান)
মেগানবৰ্গ বা মেগাবৰ্গ (প্ৰাণীবিজ্ঞান)
গ্ৰ্যাণ্ডবৰ্গ বা কেপ্যাক্সবৰ্গ (প্ৰাণীবিজ্ঞান)
মিৰবৰ্গ বা হাইপাৰবৰ্গ (প্ৰাণীবিজ্ঞান)
মহাবৰ্গ
চিৰিজ (মৎসকুল)
বৰ্গ
পাৰ্ভবৰ্গ
ন্যানবৰ্গ (প্ৰাণীবিজ্ঞান)
হাইপোবৰ্গ (প্ৰাণীবিজ্ঞান)
মিনবৰ্গ (প্ৰাণীবিজ্ঞান)
উপবৰ্গ
ইনফ্ৰাবৰ্গ
পাৰ্ভবৰ্গ (সাধাৰণত) বা অনুবৰ্গ(প্ৰাণীবিজ্ঞান)
অনুচ্ছেদ (প্ৰাণীবিজ্ঞান)
উপঅনুচ্ছেদ (প্ৰাণীবিজ্ঞান)
গিগাপৰিয়াল (প্ৰাণীবিজ্ঞান)
মেগাপৰিয়াল (প্ৰাণীবিজ্ঞান)
গ্ৰ্যাণ্ডপৰিয়াল (প্ৰাণীবিজ্ঞান)
হাইপাৰপৰিয়াল (প্ৰাণীবিজ্ঞান)
মহাপৰিয়াল
এপিপৰিয়াল (প্ৰাণীবিজ্ঞান)
Series (লেপিডোপ্টেৰা)
Group (লেপিডোপ্টেৰা)
পৰিয়াল
উপপৰিয়াল
ইনফ্ৰাপৰিয়াল
মহাগোত্ৰ
গোত্ৰ
উপগোত্ৰ
ইনফ্ৰাগোত্ৰ
গণ
উপগণ
অনুচ্ছেদ (উদ্ভিদবিজ্ঞান)
উপঅনুচ্ছেদ (উদ্ভিদবিজ্ঞান)
চিৰিজ (উদ্ভিদবিজ্ঞান)
উপচিৰিজ (উদ্ভিদবিজ্ঞান)
মহাপ্ৰজাতি বা প্ৰজাতিশ্ৰেণী
প্ৰজাতি
উপপ্ৰজাতি
ভ্যেৰাইটি (উদ্ভিদবিজ্ঞান) or ফৰ্ম/মৰ্ফ (প্ৰাণীবিজ্ঞান)
উপভেৰাইটি (উদ্ভিদবিজ্ঞান)
ফৰ্ম (উদ্ভিদবিজ্ঞান)
উপফৰ্ম (উদ্ভিদবিজ্ঞান)

তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান

de:Taxonomie#Taxonomie in der Biologie
nl:Taxonomie#Taxonomie in de biologie
পিতা-পুত্ৰ (গ্ৰন্থ)

পিতা-পুত্ৰ হৈছে হোমেন বৰগোহাঞি ৰচিত এখন আত্মজীৱনীমূলক উপন্যাস। লেখকে তেওঁৰ বয়সৰ স্তৰে স্তৰে দেখা তেওঁৰ গাঁ‌ওখনৰ মানুহৰ জীৱন আৰু গাঁ‌ৱৰ সমাজখনৰ পৰিৱৰ্তনৰ ছবিখন উপন্যাসখনৰ জৰিয়তে দাঙি ধৰিছে। নীলাচল কাকতৰ সম্পাদক হৈ থকা সময়ত লেখকে উপন্যাসখনৰ লিখা কাম আৰম্ভ কৰে। ১৯৭০ চনত লিখিবলৈ আৰম্ভ কৰা উপন্যাসখন লেখকে ১৯৭৫ চনত লিখি শেষ কৰিছিল।

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

বঁ‌টা/সন্মান

পিতা-পুত্ৰ গ্ৰন্থখনৰ বাবে হোমেন বৰগোহাঞিদেৱে ১৯৭৮ চনত সাহিত্য অকাডেমি বঁটা লাভ কৰিছিল।

তথ্যসূত্ৰ

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
পামেলা ছালেম

পামেলা ফৰ্চুনি ছালেম (২২ জানুৱাৰী ১৯৪৪ – ২১ ফেব্ৰুৱাৰী ২০২৪) এগৰাকী ব্ৰিটিছ চলচ্চিত্ৰ আৰু টেলিভিছন অভিনেত্ৰী আছিল। তেওঁৰ জন্ম ভাৰতৰ বোম্বাইত হৈছিল আৰু তেওঁ জাৰ্মানীৰ উইচপাৰ্চ স্কুল আৰু হাইডেলবাৰ্গ বিশ্ববিদ্যালয়ত শিক্ষা গ্ৰহণ কৰিছিল। পৰৱৰ্তী সময়ত তেওঁ ইংলেণ্ডৰ লণ্ডনৰ চেণ্ট্ৰেল স্কুল অৱ স্পীচ এণ্ড ড্ৰামাত অধ্যয়ন কৰে।

কৰ্মজীৱন

টেলিভিছন

ছালেমক ১৯৮০ৰ দশকৰ আৰম্ভণিতে আইটিভিৰ শিশুৰ ফ ফেণ্টাচী ধাৰাবাহিক ইনটু দ্য লেবিৰিন্থত দুষ্ট ডাইনী বেলোৰৰ চৰিত্ৰত কৰা অভিনয়ৰ বাবে জনা গৈছিল। লগতে ১৯৮০ৰ দশকৰ শেষৰফালে বিবিচিৰ ছোপ অপেৰা ইষ্টএণ্ডাৰ্ছত মাফিয়াৰ সৈতে জড়িত জোৱান ফ্ৰাঞ্চিছৰ অতিথি চৰিত্ৰত কৰা অভিনয়ৰ বাবেও তেওঁ পৰিচিত আছিল। তেওঁক ডক্টৰ হুৰ দুটা দুঃসাহসিক অভিযানত দেখা গৈছিল: ১৯৭৭ চনত দ্য ৰবটছ অফ ডেথত টুছ হিচাপে আৰু ১৯৮৮ চনত ৰিমেমব্ৰেন্স অফ দ্য ডলেক্সত অধ্যাপক ৰাচেল জেনচেন হিচাপে। পৰৱৰ্তী সময়ত তেওঁ বিগ ফিনিছ প্ৰডাকচনৰ অধিকাৰিক অডিঅ’ ড্ৰামা ধাৰাবাহিক কাউণ্টাৰ মেজাৰ্ছতো এই চৰিত্ৰটো পুনৰ ৰূপায়ণ কৰিছিল। তেওঁ দ্য ফেচ অফ ইভিলত (১৯৭৭) জোনানৰ বহুতো কণ্ঠৰ ভিতৰত এজন হিচাপে কণ্ঠদান কৰিছিল। তেওঁ চতুৰ্থ ডক্টৰৰ সহচৰী লীলাৰ চৰিত্ৰৰ বাবে অডিচন দিছিল যদিও এই চৰিত্ৰটো লুইছ জেমছনক প্ৰদান কৰা হৈছিল। ছালেমে ১৯৮৯ চনৰপৰা ১৯৯১ চনলৈ ব্ৰিটিছ চিটকম ফ্ৰেন্স ফিল্ডছতো এটা চৰিত্ৰত অভিনয় কৰিছিল।

অন্যান্য টেলিভিছনৰ অতিথি চৰিত্ৰসমূহৰ ভিতৰত আছিল জনপ্ৰিয় ব্ৰিটিছ ধাৰাবাহিক যেনে আউট অফ দ্য আননোন, ব্লেকছ ৭, দ্য অনেডিন লাইন, দ্য প্ৰফেচনেলছ, হাওৱাৰ্ডছ ৱে, এভাৰ ডিক্ৰিজিং চাৰ্কলছ, ট্ৰিপডছ, অল ক্ৰিয়েচাৰ্ছ গ্ৰেট এণ্ড স্মল; আৰু পৰৱৰ্তী সময়ত আমেৰিকান ধাৰাবাহিক যেনে মেগনাম, পি.আই., পাৰ্টি অফ ফাইভ, ইআৰ আৰু দ্য ৱেষ্ট উইং, য’ত তেওঁ এগৰাকী ব্ৰিটিছ প্ৰধানমন্ত্ৰীৰ চৰিত্ৰত অভিনয় কৰিছিল।

চলচ্চিত্ৰ

চলচ্চিত্ৰ জগতত ছালেমে ১৯৮৩ চনত শ্বন কনেৰী অভিনীত 'অনানুষ্ঠানিক' জেমছ বণ্ড চলচ্চিত্ৰ নেভাৰ চে নেভাৰ এগেইনত মিছ মানিপেনিৰ চৰিত্ৰত অভিনয় কৰিছিল। তেওঁ মাইকেল ক্ৰাইটনৰ দ্য ফাৰ্ষ্ট গ্ৰেট ট্ৰেইন ৰবাৰীতো (১৯৭৯) অভিনয় কৰিছিল (এই চিনেমাখনতো শ্বন কনেৰী আছিল)। ইয়াৰ বাহিৰেও তেওঁ দ্য বিচ (১৯৭৯), নাইট ট্ৰেইন টু মাৰ্ডাৰ (১৯৮৩), আফটাৰ ডাৰ্কনেছ (১৯৮৫), থৰটিন এট ডিনাৰ (১৯৮৫), চালোমি (১৯৮৬), গডছ আউতল (১৯৮৭), গডছ এণ্ড মনষ্টাৰ্ছ (১৯৯৮), কুইকচেণ্ড (২০০২) আৰু এপ্ৰিলছ শ্বাৱাৰ (২০০৩) ছবিত সহযোগী চৰিত্ৰত অভিনয় কৰিছিল।

তথ্যসূত্ৰ

বাহ্যিক সংযোগ

শ্ৰেণী:বৃটিছ অভিনেত্ৰী
জীৱনৰ সৰাপাত

জীৱনৰ সৰাপাত অসমীয়া লেখক তথা সমাজকৰ্মী কিৰণময়ী বৰাৰ স্মৃতিকথা। কিতাপখন অসমৰ এটি পুৰণি প্ৰকাশন গোষ্ঠী বাণী মন্দিৰে প্ৰকাশ কৰিছে আৰু পৰিৱেশন কৰিছে উজ্জ্বল হাজৰিকা, বাণী মন্দিৰ আৰু মনাস্মৃতা হাজৰিকা, লাৱণ্য প্ৰকাশে। ২০১১ চনত কিতাপখন প্ৰথম প্ৰকাশ হৈছিল। মুঠ নিৰানব্বৈ পৃষ্ঠাৰ কিতাপখনৰ বেটুপাত কৰিছে প্ৰাঞ্জল চোলাধৰাই।

লেখক পৰিচয়

কিৰণময়ী বৰা অসমৰ এগৰাকী শিক্ষক, সমাজকৰ্মী আৰু লেখক। বৰা জাতীয়তাবাদী নেতা তথা সমাজকৰ্মী নিবাৰণ বৰাৰ সহধৰ্মিনী আৰু স্বাধীনতা আন্দোলনৰ সময়ৰে কটন কলেজৰ স্নাতক আছিল। পাণবজাৰ স্থিত ৰাজাবালা দাসৰ ছাত্ৰী নিবাসত থাকি তেওঁ কটন কলেজত পঢ়িছিল আৰু সেই সময়তে ৰাজাবালা দাসে গুৱাহাটীত প্ৰথমখন ছোৱালী মহাবিদ্যালয় সন্দিকৈ কলেজ আৰম্ভ কৰিছিল। কিৰণময়ী বৰাই ডিব্ৰুগড় চৰকাৰী উচ্চ ইংৰাজী ছাত্ৰী বিদ্যালয়ৰপৰা প্ৰৱেশিকা পৰীক্ষা দি ১৯৩৯ চনত প্ৰথম বিভাগত মেট্ৰিক পাছ কৰিছিল। তেওঁ ক্ৰমে শিৱসাগৰ আৰু ডিগবৈ তেল কোম্পানীৰ ছোৱালী মধ্য ইংৰাজী বিদ্যালয়ত শিক্ষকতা কৰি ডিব্ৰুগড় চৰকাৰী ছোৱালী হাইস্কুলত শিক্ষক ৰূপে যোগদান কৰিছিল। তেওঁ বাৰ্দ্ধাৰ সেৱাগ্ৰামত শিক্ষকতাৰ চৰকাৰী প্ৰশিক্ষণ লৈছিল। সেৱা গ্ৰামৰ নৱ শিক্ষা মহাত্মা গান্ধী আৰু জাকিৰ হুছেইনক আদৰ্শ ৰূপে লৈ প্ৰস্তুত কৰা হৈছিল। পথাৰত খেতি কৰা, যঁতৰত সূতা কটা, বিভিন্ন বিষয়ৰ সাধাৰণ সভাত যোগদান কৰা, কুষ্ঠ ৰোগীক পৰিচৰ্যা কৰা আৰু চিকিৎসা প্ৰদান আদি এই প্ৰশিক্ষণৰ অন্তৰ্গত আছিল। কিৰণময়ী বৰাই খোৱাং মধ্য ইংৰাজী বিদ্যলয়ক হাইস্কুল পৰ্যায়লৈ উন্নীত কৰা আৰু ডিব্ৰুগড় আমোলাপট্টি উচ্চ মাধ্যমিক বিদ্যালয় চৰকাৰীকৰণ কৰাত আগ-ভাগ লৈছিল। ১৯৮৫ চনত তেওঁ চাকৰি জীৱনৰপৰা অৱসৰ গ্ৰহণ কৰিছিল। সুদীৰ্ঘ জীৱনকাল তেওঁ স্বাধীনতা আন্দোলনকে ধৰি ভাষা আন্দোলন, বিদেশী বহিষ্কাৰ আন্দোলন, শ্ৰমিক আন্দোলন, গুৱাহাটী তেল শোধনাগাৰ আন্দোলন আদি অতি ওচৰৰ পৰা দেখিছিল আৰু স্বামী নিবাৰণ বৰা আৰু পুত্ৰ ভাস্কৰ বৰাই ৰাজনৈতিক বন্দী ৰূপে কেইবাবাৰো কাৰাবাস খাটিব লগা হোৱা বাবে তেওঁৰ জেল-হাজোতৰ অভিজ্ঞতাও হৈছিল। বিশিষ্ট লেখক অৰুন্ধতী দত্ত কিৰণময়ী বৰাৰ জীয়ৰী। কটন কলেজৰ ইংৰাজী বিভাগৰ অধ্যাপক তথা বিশিষ্ট অসমীয়া লেখক দেৱেন দত্ত তেওঁৰ জোঁৱায়েক।

বিষয়-বস্তু

এই স্মৃতিকথাখনত কিৰণময়ী বৰাই তেওঁৰ জীৱনকালত দেখা অসমৰ ৰাজনৈতিক আৰু সামাজিক প্ৰেক্ষাপটৰ অস্থিৰ অৱস্থাৰ চাক্ষুস বৰ্ণনা কৰিছে। অসমৰ ভাষা আন্দোলন, বিদেশী বহিষ্কাৰ আন্দোলন, শ্ৰমিক আন্দোলন, ৰে’লৱে ডিভিজন আন্দোলন আদিৰ ভালেখিনি তথ্য এই আত্মজীৱনীমূলক কিতাপখনত সন্নিৱিষ্ট হৈছে। লেখকৰ জীৱন সংঘাতৰ লগতে সেই সময়ৰ অসমৰ সামাজিক আৰু ৰাজনৈতিক অৱস্থাৰো কিছু উমান কিতাপখনত পোৱা যায়।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:আত্মজীৱনী
হেনৰি ডেভিড থ’ৰো

হেনৰি ডেভিড থ’ৰো(জন্ম: ১২ জুলাই, ১৮১৭- মৃত্যু: ৬ মে’, ১৮৬২) এজন আমেৰিকান দাৰ্শনিক, লেখক আৰু প্ৰকৃতিপ্ৰেমী আছিল। তেওঁ ট্ৰান্সচেণ্ডেণ্টেলিজম(Transcendentalism০ আন্দোলনৰ সৈতে জড়িত আছিল। তেওঁ সহজ জীৱন, স্বাৱলম্বিতা আৰু প্ৰকৃতিৰ সৈতে সম্পৰ্কৰ ওপৰত গুৰুত্ব দিছিল। তেওঁৰ লেখাই সমাজ আৰু ব্যক্তিগত স্বাধীনতাৰ ওপৰত গভীৰ প্ৰভাৱ পেলাইছে।

উদ্ধৃতি

“অন্যায় আইনৰ আগত মূৰ নত কৰা মানে নিজেও অন্যায়ৰ অংশ লোৱা।”
“প্ৰকৃতি হৈছে সৰ্বশ্ৰেষ্ঠ শিক্ষক।”
“যি পথত মানুহ কম চলে, সেই পথত চলাতেই নতুনত্ব আছে।”
“স্বাধীনতা মানে নিজৰ মতে সঁচাকৈ জীয়াই থকা।”

তথ্যসূত্ৰ

শ্ৰেণী:মৃত ব্যক্তি
শ্ৰেণী:আমেৰিকান
শ্ৰেণী:লেখক
শ্ৰেণী:দাৰ্শনিক
আমেৰিকান ডলাৰ

আমেৰিকা যুক্তৰাষ্ট্ৰৰ ডলাৰ বা আমেৰিকান ডলাৰ (; চিহ্ন: ; কোড: ; ইয়াক আন দেশৰ ডলাৰ মুদ্ৰাৰ পৰা পাৰ্থক্য কৰিবলৈ ৰূপেৰেও সংক্ষিপ্ত কৰা হয়) হৈছে ১৭৯২ চনৰ মুদ্ৰা অধিনিয়ম অনুসৰি আমেৰিকা যুক্তৰাষ্ট্ৰ আৰু ইয়াৰ অঞ্চলসমূহৰ চৰকাৰী মুদ্ৰা। এক ডলাৰক ১০০ চেণ্টত ভাগ কৰা হয় (চিহ্ন: ), বা একাউণ্টিং আৰু কৰ উদ্দেশ্যৰ বাবে ১০০০ মিলত (চিহ্ন: ) ভাগ কৰা হয়। ১৭৯২ চনৰ মুদ্ৰা অধিনিয়মে ডাইম, নিকেল, আৰু পেনি নামৰ দশমিক মানৰ ধাতব মুদ্ৰাকেইটা সৃষ্টি কৰাৰ লগতে ১ ডলাৰ, আধা ডলাৰ, আৰু কোৱাৰ্টাৰ ডলাৰৰ মুদ্ৰা সৃষ্টি কৰি এক দশমিক মুদ্ৰাকেইটা সৃষ্টি কৰিছিল, যি বোৰ এতিয়াও ২০২০ চনতো প্ৰচলিত আৰু বনোৱা কৰা হৈছে।

আমেৰিকা যুক্তৰাষ্ট্ৰৰ কংগ্ৰেছে এতিয়ালৈ কেইবাটাও প্ৰকাৰৰ কাগজী নোট প্ৰবৰ্তন কৰিছে, তাৰ শেহতীয়া বেংকনোট হৈছে ১৯১৩ চনৰ ফেডাৰেল ৰিজাৰ্ভ আইনৰ দ্বাৰা অনুমোদিত ফেডাৰেল ৰিজাৰ্ভ নোট। এতিয়ালৈকে প্ৰৱৰ্তন কৰা আমেৰিকান ডলাৰৰ সকলো বেংকনোটই বৈধ আইনী মুদ্ৰা। পূৰ্বৰ প্ৰকাৰৰ বেংকনোটসমূহ জাৰী কৰাটো ১৯৭১ চনৰ জানুৱাৰী মাহৰ পৰা বন্ধ কৰা হৈছে। ফলস্বৰূপে, বৰ্তমান প্ৰচলন থকা কাগজী নোট মুখ্যতঃ ফেডাৰেল ৰিজাৰ্ভ নোটেই হয়।

যিহেতু কাগজী নোটসমূহক কোনো মূল্যবান ধাতুলৈ সলনি কৰিব পৰা ব্যৱস্থাটো ১৯৭১ চনত স্থগিত কৰা হৈছিল, সেয়ে আমেৰিকান ডলাৰেই দেশখনৰ ডি-ফক্টো ফিয়াট ধন। আমেৰিকান ডলাৰ কেৱল আমেৰিকা যুক্তৰাষ্ট্ৰতে নহয়, আন্তঃৰাষ্ট্ৰীয় লেনদেনত সৰ্বাধিক ব্যৱহৃত মুদ্ৰা হিচাপে ই বিশ্বৰ প্ৰাথমিক সংৰক্ষিত মুদ্ৰা, লগতে ই কেইবাটাও দেশত চৰকাৰী মুদ্ৰা আৰু আন বহুতো দেশৰ ডি-ফক্টো মুদ্ৰা। আমেৰিকা যুক্তৰাষ্ট্ৰৰ বাহিৰেও আমেৰিকান ডলাৰকে কেৰিবিয়ানৰ দুখন ব্ৰিটিছ বিশেষ প্ৰশাসনীয় অঞ্চলত একমাত্ৰ মুদ্ৰা হিচাপেও ব্যৱহাৰ কৰা হয়। সেইদুখন হৈছে ব্ৰিটিছ ভাৰ্জিন দ্বীপপুঞ্জ আৰু টাৰ্কচ আৰু কাইকোছ দ্বীপপুঞ্জ। ৩১ জানুৱাৰী ২০১৯-লৈকে প্ৰায় ১.৭ ট্ৰিলিয়ন আমেৰিকান ডলাৰ প্ৰচলন আছে, যাৰ ১.৬৫ ট্ৰিলিয়ন ডলাৰ ফেডাৰেল ৰিজাৰ্ভ নোটত আছে, বাকী ৫০ বিলিয়ন ডলাৰ আমেৰিকান নোট আৰু ধাতব মুদ্ৰাৰ ৰূপত আছে।

তথ্য সংগ্ৰহ

শ্ৰেণী:মুদ্ৰা
শ্ৰেণী:আমেৰিকা যুক্তৰাষ্ট্ৰ